นูมีอาการจุกในลำคอเหมือนมีอะไรติดคอหลังจากทานอาหารมื้อเย็นเมื่อ 2 วันที่แล้ว มันรู้สึกอึดอัด หายใจไม่ทั่วท้อง คล่ำตามหน้าผากแล้วแก้มรู้สึกอุ่นๆเหมือนมีไข้ ไม่มีอาการเจ็บคอ ก่อนหน้านี้มีอาการอืดท้อง ปวดท้อง แสบท้อง แต่ตอนนี้หายแล้ว มีแค่จุกคอเท่านั้น หนูเป็นอะไรหรอคะ
สวัสดีค่ะ @หากเป็นอาการจุกในคอ ไม่ใช่อาการเจ็บคอ ร่วมกับก่อนนั้นมีอาการท้องอืด ปวดท้อง อาการนี้อาจเป็นอาการของโรคกรดไหลย้อนค่ะ @โรคกรดไหลย้อน เกิดจากการที่น้ำย่อยในกระเพาะอาหารไหลย้อนขึ้นไปที่หลอดอาหาร ทำให้เกิดการระคายเคืองจากกรด ซึ่งเกิดจากการทำงานของกล้ามเนื้อหูรูดของหลอดอาหารทำงานผิดปกติ @อาการ : ปวดแสบร้อนบริเวณหน้าอกและลิ้นปี่ รู้สึกคล้ายก้อนจุกที่คอ กลืนเจ็บหรือติดๆขัดๆ แสบคอ รู้สึกขมหรือเปรี้ยวในคอ มีเสมหะในคอ เรอบ่อย เสียงแหบ ไอเรื้อรัง กระแอมบ่อย เป็นต้น @ปัจจัยส่งเสริม : การรับประทานดึก ความเครียด ชนิดอาหารที่ปรุงโดยการทอดการผัด ชา กาแฟ น้ำหนักตัวเกิน **การดูแลตนเอง : -หลังรับประทานอาหารให้หลีกเลี่ยงการนอนราบ การยกของหนัก การก้มตัว -หลีกเลี่ยงการรับประทานอาหารหรือเครื่องดื่มอย่างน้อยภายใน 3 ชั่วโมงก่อนนอน -รับประทานอาหารไขมันต่ำ หลีกเลี่ยงการรับประทานของผัดและทอด -รับประทานอาหารปริมาณพอดี ไม่มากไป -หลีกเลี่ยงเครื่องดื่มชา กาแฟ เครื่องดื่มชูกำลัง เครื่องดื่มแอลกกอฮอล์ โดยเฉพาะมื้อเย็น -ออกกำลังกาย ลดน้ำหนัก **หากอาการไม่ดีขึ้น ควรเข้าพบแพทย์เพื่อรับการตรวจรักษาอย่างเหมาะสมนะคะ